
Agjencia e Metrologjisë së Kosovës / Kosovska Agencija za Metrologiju / Kosovo Metrology Agency
                              
F T E S Ë  P U B L I K E

Njoftohen të gjitha palët e interesuara (Trupat për Vlerësimin e Konformitetit) se Ministria e Industrisë, Ndërmarrësisë dhe Tregtisë – Agjencia e Metrologjisë së Kosovës, mbështetur në nenin 13, paragrafi 2, 3 dhe 4, dhe nenin 35 të Ligjit nr.06/L-037 për Metrologji, nenin 19, të Udhëzimit Administrativ(QRK) nr. 12/2018 për Mënyrën e Autorizimit të Trupave për Vlerësimin  e Konformitetit, shpall Ftesë Publike për emërimin e trupave për vlerësimin e konformitetit për fushat e aplikueshme të metrologjisë ligjore, të mbuluara me:
1. Udhëzimin Administrativ Nr. 03/2024 për  kërkesat tekniko-metrologjike për emërimin e trupave për vlerësim të konformitetit për fushat e specifike të metrologjisë ligjore – Shtojca 18 – verifikimi i taksimetrave.
2. Udhëzimin Administrativ Nr. 03/2024 për  kërkesat tekniko-metrologjike për emërimin e trupave për vlerësim të konformitetit për fushat e specifike të metrologjisë ligjore – Shtojca 21 – verifikimi i tahografëve dhe kufizuesve të shpejtësisë.

Kërkesat të cilat duhet t’i plotësoj trupa për vlerësim të konformitetit duhet të jenë ne përputhje te plotë me Udhëzimit Administrativ(QRK) nr. 12/2018 për Mënyrën e Autorizimit të Trupave për Vlerësimin  e Konformitetit:
· Procedurën se si Aplikuesi i ka të rregulluara veprimet dhe vendimet lidhur me ankesat për aktivitetet e tij dhe për vendimet e marra lidhur me vlerësimin e konformitetit si dhe informatat për procedurën e mbajtjes së sekreteve të punës, kompetencat e përgjithshme të trupit (p.sh. sistemi i tij i menaxhimit), 
· Nëse Aplikuesi do të nënkontraktojë disa nga aktivitetet e tij, atëherë i nevojitet lista e trupave për vlerësim të konformitetit dhe aktiviteteve që do të nënkontraktohen, dëshmia me të cilën trupi i emëruar sigurohet dhe merr përgjegjësinë për kompetencën dhe detyrat që kryhen nga nënkontraktuesit e tij dhe për këtë e njofton Ministrinë kompetente.
· Deklaratën për zotimin e Aplikuesit që t’a informoj me kohë Ministrinë kompetente për aktivitetet e tij dhe për ndonjë ndryshim eventual të rrethanave;
· Aplikacionit duhet t’i bashkëngjitën dokumentet origjinale ose në kopje e noterizuar me të cilat vërtetohen të dhënat nga kërkesat sipas paragrafit 1 të këtij neni për të cilat trupi për vlerësimin e konformitetit pretendon të jetë kompetent.


   si dhe Udhëzimin Administrativ Nr. 03/2024 për  kërkesat tekniko-metrologjike për emërimin e trupave për vlerësim të konformitetit për fushat  specifike të metrologjisë ligjore si:
· Certifikatën e regjistrimit të biznesit me dokumentacion përcjellës; 
· Certifikata e akreditimit sipas standardit SK ISO/IEC 17020 të lëshuar nga një trup kombëtar i akreditimit;
·  Procedurat të verifikimit të mjeteve matëse nga fusha e emërimit që aplikon 
· Manualin e përdorimit dhe të mirëmbajtjes të pajisjeve që përdoren për verifikimin e mjetit matës;
· Dëshminë mbi përgatitjen profesionale të personit përgjegjës për kryerjen e detyrave të metrologjisë për fushën e caktuar të emërimit.
· Dëshminë që aplikuesi nuk është i përfshirë në aktivitete të cilat mund të bien ndesh me pavarësinë dhe paanshmërinë e aktiviteteve të vlerësimit të konformitetit- deklaratë e paanshmërisë dhe që është i pavarur në punën e vlerësimit të konformitetit. 
· Fotokopjen e noterizuar të lejes së njoftimit të personit përgjegjës,
· Nëse personi përgjegjës nuk është shtetas i Republikës së Kosovës duhet të sjellë dëshminë e leje qëndrimit nga MPB;
· Kontratën e punës me personin përgjegjës, me vlefshmëri për së paku tre (3) vite; 
· Lista e pajisjeve - etalonëve për verifikimin e mjeteve matëse, me të dhëna teknike të pajisjeve-etalonëve, duke përfshirë edhe afatin kohor ri-kalibrues;
· Certifikatat e kalibrimit të pajisjeve (etalonëve) nga fusha e emërimit, të lëshuar nga laboratorët e AMK-së të cilët kane të ndërtuar sistemin e menaxhimit të cilësisë sipas standardit SK EN ISO/IEC 17025 dhe që kanë arritur kompetencë profesionale, ose laborator i akredituar apo Institut Nacional i Metrologjisë (NMI) ndërkombëtare;
· Certifikatën nga Policia e Kosovës për personin juridik dhe personat fizik që nuk janë nën hetime të ndërlidhur me veprimtarinë që e ushtrojnë (me afat të vlefshëm).
· Certifikatën nga evidenca penale, e lëshuar nga gjykata (me afat të vlefshëm);
· Vërtetimin tatimor që nuk ka borxhe tatimore apo obligime tjera tatimore të pashlyera ndaj  ATK-së;
· Certifikatë nga gjykata kompetente se subjekti juridik nuk është në procedurë të falimentimit;
· Polica e sigurimit ose garancioni bankar në vlerë prej 10.000,00€ për kompensimin e  dëmeve të shkaktuara gjatë punës së tyre dhe ndaj personave të tretë.
· Deklaratën se të ardhurat e menaxhmentit dhe personelit nuk ndikohen nga numri i verifikimeve të kryera. 
Kërkesat tekniko-metrologjike per emërimin e trupave për vlerësim te konformitetit për fushat specifike te meteorologjisë ligjore :
· Shtojca 18- Për Taksimetra:
ETALONËT DHE PAJISJET
· Trupi i emëruar duhet t’i ketë këta etalonë, këto pajisje matëse dhe ndihmëse dhe pajisje:
· Pajisje etalon për verifikimin së rrugës së kaluar
· Pajisje etalon për verifikimin e matjes së kohës në taksimetër.
· Cilindra matës etalon për matjen e shpejtësisë dhe rrugës (opcionale).
· Pajisja për verifikim dhe plotësim të shtypjes së ajrit në pneumatik.
· Veglat dhe pajisjet tjera testuese sipas udhëzimeve të prodhuesit të taksimetrit.
· Termometri me ndarje 0.1 °C për matjen e temperaturës së ajrit të ambientit të punës me mundësi mbajtjeje dhe regjistrimi të temperaturës së ajrit.
· Hygrometri me ndarje 0.1% për matjen e lagështisë relative të ajrit të ambientit të punës me mundësi mbajtjeje dhe regjistrimi të lagështisë relative të ajrit.
· Etalonët që përdoren për verifikimin e taksimetrave duhet të janë të kalibruar duke përfshirë edhe pajisjet tjera matëse si pajisje ndihmëse.
HAPËSIRAT DHE KËRKESAT
· Hapësira për verifikimin e taksimetrave duhet që:
· Poligoni (Traseja) duhet të jetë me gjatësi minimale 20 m. Kjo kërkohet ne rast qe TVKja nuk i  posedon cilindrat matës.
· të jetë e pastër, e thatë dhe jo e rrëshqitshme.
· në hapësirë dhe përreth saj burimet e dridhjeve nuk guxojnë të ndikojnë në saktësinë e matjeve
· kushtet ambientale në të cilat bëhet verifikimi i taksimetrave të jenë në përputhje me rekomandimet ndërkombëtare.
· Hapësira e brendshme për akomodim të etalonëve duhet:
· të jetë e pastër, e thatë dhe me hapësirë të mjaftueshme për vendosjen e pajisjev,
· të ketë ndriçim natyral dhe elektrik.
· në hapësirë të jetë termometri kontrollues për matjen e temperaturës. 
· në hapësirë duhet të jetë hygrometri kontrollues për matjen e lagështisë relative të ajrit.
· të jetë e pajisur me burime të nxehtësisë për ngrohje të njëtrajtshme të hapësirës së punës dhe sipas nevojës edhe me kondicioner ajri.
· Temperatura e ambientit të brendshëm në hapësirën e punës duhet të jetë në kufijtë prej 18 °C deri 28 °C.
· Lagështia relative e ajrit në hapësirën brendshme të punës duhet të jetë në kufijtë prej 30% deri 80%.
· Burimet e ngrohjes së hapësirës duhet të janë të paktën 1,5 m larg nga pajisjet, respektivisht nga vendi ku kryhet verifikimi dhe duhet të mundësojnë ngrohje të njëtrajtshme të hapësirës.
Kerkesat tekniko-metrologjike per emerimin e trupave per vleresim te konformitetit per fushat specifike te metorologjise ligjore:
Shtojca 21-Tahografëve dhe kufizuesve të shpejtësisë
.ETALONËT DHE PAJISJET
· Pajisjet e përshtatshme të kontrollit në pajtim me udhëzimet e prodhuesit;
· Pajisja e dorës për verifikimin e tahografit – e përshtatshme për përdorim mobil dhe në kabinën e automjetit me softuer të përshtatshëm dhe të azhurnuar sipas kritereve të kërkuara. Kjo pajisje shërben për përcaktimin e koeficientit karakteristik të automjetit "W", konstantës së tahografit "K", matjes së kohës, dhe matjen e rrugës së kaluar e matur ndërmjet dy pikave referente ku së paku i plotëson kushtet të verifikohen tahografët e tipit analog;
· Pajisje për kontrollin e regjistrimit në fletëzën e tahografit me fushat e shënuara për kufijtë e lejueshëm të gabimit (shabllonet sipas udhëzimit të prodhuesit të tahografit) dhe zmadhuesin (llupën) për leximin e fletëzës së tahografit;
· Manometër për matjen e presionit të gomave;
· Pajisje për matjen e perimetrit efektiv të rrotave;
· Shiritin matës në gjatësinë prej 30 metrave;
· Vulën verifikuese dhe pajisjen për shtypjen e vulës;
· Udhëzuesit (manualet) për verifikimin e tahografëve;
· Kompjuterin personal me printer;
·  Për verifikimin e tahografit mund të përdoren vetëm pajisjet të cilat janë në pronësi  të trupës që aplikon për emërim dhe posedojnë dëshmitë përkatëse sipas legjislacionit ne fuqi. 
· Etalonët që përdoren duhet të janë të kalibruar, ndërsa pajisjet tjera matëse duhet të janë të verifikuara ose kalibruara.
Objekti, hapësira, pajisjet ndihmëse dhe kushtet qe duhet ti posedoj trupi i emëruar:
· Trupi për vlerësim të konformitetit duhet të ketë objekt dhe hapësirë për verifikim, vendosjen e pjesëve dhe pajisjeve, të evidentimit të të dhënave verifikuese të tahografëve që janë:
· Në përputhje me standardet dhe normat teknike;
· Duhet të posedoj dëshminë (pëlqimin) nga organi kompetent për kyçje në rrugë publike në përputhje me dispozitat ligjore mbi rrugët;
· Të ketë sipërfaqe të mjaftueshme që mjetet matëse, pajisjet dhe dokumentacioni i arkivuar me të gjithë dokumentacionin që lidhet me punën e trupës se emëruar, si dhe stafin, mund të vendosen në mënyrë që stafi të lejohen të lëvizin lirshëm;
· Të ketë hapësirë të mjaftueshme për vendosjen e tahografëve, të vendosen së paku dy tavolina punuese me gjatësi prej 120 cm, me karrige përkatëse, të paktën një raft për të vendosur pajisjet dhe mjetet për verifikim si dhe të dhënat e tahografit.
· Në hapësirën punuese duhet të ketë termometrin për matjen e temperaturës së ajrit me ndarje 0.1°C;
· Të ketë hygrometrin për matjen e lagështisë relative të ajrit me ndarje 0.1%;
· Temperatura e hapësirës punues duhet të jetë në kufij prej 18 deri 28 gradë; 
· Lagështia relative e ajrit në hapësirën punuese duhet të jetë në kufij 30% deri 80%.
· Rrugën testuese (poligonin) ose cilindrat testues;
· Vendi i verifikimit duhet të ketë një trase (poligon testues). Në mungesë të poligonit të  verifikimit mund të bëhet me ndihmën e cilindrave ose ruleve matës testues; 
· Vendi verifikues duhet të jetë me sipërfaqe bashkëkohore rrugore (asfalt, beton apo  materiale të tjera, i cili siguron një cilësi minimale nga shtresa e betonit ose asfaltit);
· Dimensionet e poligonit verifikues duhet të jenë sipas standardeve dhe normave teknike  të përcaktuara enkas për këtë çështje në rastin kur është pa cilindra (rule) testues. 
· Kur vendi i verifikimit ka trase me cilindra apo rule matës verifikues, dimensionet e  trasesë duhet të kenë përmasa sipas kushteve për përdorim të cilindrave;
· Gjerësia e trasesë së poligonit që përdoret për verifikim pa cilindra verifikues duhet të jetë më së paku 3 metra. Traseja duhet të jetë e vendosur në mënyrë horizontale  gjatësore në terren me një tolerance ± 2%;
· Dalja e drejtpërdrejtë nga vendi i verifikimit (poligoni i verifikimit) në hapësirën e  trafikut publik duhet të bëhet i mundur me kyçjen e automjetit në trafik në mënyrë të papenguar dhe në mënyrë të sigurt; 
· Vendi i destinuar për verifikim duhet të jenë në të njëjtën adresë dhe hapësirë për të cilën trupi është i emëruar, duhet të jetë e sinjalizuar në mënyrë të qartë lidhur me manovrat për verifikimin e mjetit; 
· Vendi i destinuar për verifikim që është në dispozicion (nuk ka pengesa në qasje) gjatë orarit të punës, dhe nëse verifikimi kryhet ne hapësira publike ose rrugë publike duhet të posedoj deshmin (pëlqimin) nga organi kompetent;
· Kanalin, ose peshëngritësen (vinçin);
· Vendi i verifikimit duhet të ketë kanalin, ose peshëngritësin i cili përdoret gjatë veprimit të verifikimit të tahografit, gjatësia, gjerësia duhet të jenë adekuate me distancën e boshteve të automjetit motorik në të cilin vendoset tahografi;
· Kanali ose peshëngritësi duhet të jenë jashtë sipërfaqes së trafikut publik dhe duhet të jenë të vendosur pranë hapësirës për verifikimin dhe evidentimin e tahografëve;
· Dalja e drejtpërdrejtë nga kanali, ose peshëngritësi në sipërfaqe publike të trafikut duhet të mundësojë qasje të sigurte të automjetit në trafik;
· Hapësirën (vendin) përkatës për pranimin dhe parkimin e automjetit;
· Vendi i verifikimit duhet të ketë qasje pa problem të automjetit, në të cilin mundësohet kalimi i automjetit nga traseja në kanal, në rrëshqitës apo peshëngritës.
· Në vendin e verifikimit duhet të jetë qartë e shënuar kahja e lëvizjes së automjetit dhe  vendi për parkimin e tij.
· Parkimi i automjetit duhet të jetë jashtë hapësirës publike dhe kjo hapësirë të jetë mjaftë e madhe që të mundë të parkohet më së paku një automjet i përmasave të automjetit motorik i cili është i pajisur me tahograf.
· Që është në dispozicion (nuk ka pengesa në qasje) gjatë orarit të punës.
· [bookmark: _GoBack]Dëshmitë që trupi i emëruar ka objektin dhe hapësirën e duhur për kryerjen e veprimtarive për të cilat po aplikon qoftë në pronësi apo i marr me qira, përfshirë këtu edhe poligonin verifikues, pajisjet dhe mjetet e nevojshme për verifikimin (cilindrat verifikues, kanalin,  rrëshqitësen ose peshëngritësen (vinçin).
Aktet nënligjore të lartcekura mund t’i gjeni në web-faqe të Ministrisë së Industrisë, Ndërmarrësisë dhe Tregtisë.
Kërkesa për emërim dhe dokumentacioni i kompletuar dorëzohet në Arkivin e Ministrisë së Industrisë, Ndërmarrësisë dhe Tregtisë.
Trupat për vlerësim të konformitetit për fushat e aplikueshme të metrologjisë ligjore, bazuar në nenin 13, paragrafi 3 dhe nenit 35, paragrafi 2, të Ligjit nr.06/L-037 për Metrologji, duhet të jenë të akredituara.
Tarifat e shërbimeve për kryerjen e vlerësimit të konformitetit  - verifikimin e taksimetrave dhe tahografëve, duhet të jenë në pajtueshmëri me legjislacionin ne fuqi.
Ftesa Publike do të jetë e hapur 30 ditë kalendarik nga data e publikimit  në mjetet e informimit.
Për çdo paqartësi, të gjithë operatorët ekonomikë që aplikojnë për emërim në kompetencën e fushave të lartcekura, mund të vijnë paraprakisht të konsultohen në Agjencinë e Metrologjisë për këshilla rreth kompletimit të dosjes para se lënda të dorëzohet në arkiv  të MINT-it .

Adresa:
Ministria e Industrisë,Ndërmarrësisë dhe Tregtisë
Agjencia e Metrologjisë së Kosovës
Rr. Nezir Gashi, nr.40 Lagjia e Universitetit, 10000 Prishtinë
Nr. tel. i zyrës: 038 512 121/ 038 512 798
Adresa Rr.Nezir Gashi, nr.40 Lagjia e Universitetit, 10.000  Prishtinë-Kosovë Tel:038 512 121, 038 512 798  
http://www.ks-gov.net/mti-ks.org; https://amk.rks-gov.net/

